《偶成》
宋代·叶茵

醉敲牛角过前村，此世应无利禄昏。
有水可渔田可稼，即松而径竹而门。
宾朋连属琴书乐，亭榭参差鸟雀喧。
不假山灵回俗驾，会心同是一乾坤。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。